Vingrom

Vingrom er et tettsted i Lillehammer kommune i Innlandet. Tettstedet har  innbyggere per 1. januar , og ligger på vestsiden av Mjøsa omtrent ti kilometer sør for sentrum av kommunesenteret Lillehammer. I Vingrom ligger Vingrom kirke og Vingrom skole.

Vingrom var tidligere en del av Fåberg kommune, men ble ved kommunesammenslåingen en del av Lillehammer. 

Vingrom var arrangørsted for VM i skiskyting 1977.

 Historie 
Vingrom har en rekke fortidsminner fra både forhistorisk og moderne tid. Stedet var antageligvis et viktig maktsenter i jernalder, og Rindal finnes flere større gravfelt fra jernalderen.

Ved Hov gård er det gjort et funn av 29 såkalte gullgubber fra yngre jernalder. Disse er laget av rent gull og er ansett for å være et unikt funn både i norsk og skandinavisk kontekst. Gullgubbene vitner om førkristen gudedyrkelse i området, etter alt å dømme rettet mot gudene Frøy og Gerd. Funnene er gjort i forbindelse med utgravning av det man tror har vært et såkalt Gudehov, ved nedsiden av Hov gård. Navnet på gården Hov kan trolig spores tilbake til denne konteksten, og må i så fall være svært gammelt.

 Referanser 

Kategori:Tettsteder i Innlandet
Kategori:Delområder i Lillehammer kommune